लखनऊ। पुलिस की लाख कोशिशों के बाद भी प्रदेश में अपराधियों के हौसले बुलंद हैं। कहीं सरेराह हत्या हो जाती है तो कहीं दिनदहाड़े लूट। प्रदेश पुलिस लगातार अपराधियों पर कानून का शिकंजा कस रही है, फिर भी प्रदेश में बेखौफ बदमाशों के हौसले इतने बुलन्द हैं कि खुलेआम आपराधिक वारदातों को अंजाम दे रहे हैं। उन्हें न कानून का खौफ है और न ही प्रशासन का। ताजा मामला राजधानी लखनऊ के है जहां बैंक से पैसे निकाल कर आ रही महिला से दिनदहाड़े पैसे लूट लिए गए।